CELEX: 32011R1320
Language: mt
Date: 2011-12-16 00:00:00
Title: Regolament ta’ Implimentazzjoni tal-Kunsill (UE) Nru 1320/2011 tas- 16 ta’ Diċembru 2011 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Bjelorussja

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 335/15
            
         REGOLAMENT TA’ IMPLIMENTAZZJONI TAL-KUNSILL (UE) Nru 1320/2011
   tas-16 ta’ Diċembru 2011
   li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 765/2006 tat-18 ta’ Mejju 2006 dwar miżuri restrittivi fir-rigward tal-Bjelorussja (1), u b’mod partikolari l-Artikolu 8a(1) tiegħu,
   Billi:
   
               (1)
            
            
               Fit-18 ta’ Mejju 2006, il-Kunsill adotta r-Regolament (KE) Nru 765/2006 dwar miżuri restrittivi fir-rigward tal-Bjelorussja.
            
         
               (2)
            
            
               Minħabba l-gravità tas-sitwazzjoni fil-Bjelorussja, għandhom jiġu inklużi persuni addizzjonali fil-lista ta’ persuni fiżiċi u ġuridiċi, entitajiet u korpi soġġetti għall-miżuri restrittivi kif stabbilita fl-Anness IA tar-Regolament (KE) Nru 765/2006,
            
         ADOTTA DAN IR-REGOLAMENT:
   Artikolu 1
   Il-persuni elenkati fl-Anness ta’ dan ir-Regolament għandhom jiżdiedu mal-lista li tinsab fl-Anness IA tar-Regolament (KE) Nru 765/2006.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Diċembru 2011.
      
         
            Għall-Kunsill
         
         
            Il-President
         
         T. NALEWAJK
      
   
   
      (1)  ĠU L 134, 20.5.2006, p. 1.
   
      ANNESS
      
         
            Persuni msemmija fl-Artikolu 1
         
         
                      
                  
                  
                     Ismijiet
                     Traskrizzjoni tal-ortografija Bjelorussa
                     Traskrizzjoni tal-ortografija Russa
                  
                  
                     Ismijiet (ortografija Bjelorussa)
                  
                  
                     Ismijiet (ortografija Russa)
                  
                  
                     Post u data tat-twelid
                  
                  
                     Pożizzjoni
                  
               
                     “1.
                  
                  
                     Bandarenka Siarhei Uladzimiravich
                     Bondarenko Sergei Vladimirovich
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Indirizz: Department of law of administration of Pervomaysky district Chornogo K. 5 office 417
                     Tel.: +375 17 2800264
                  
                  
                     Imħallef tal-Qorti Distrettwali ta' Pervomaiski ta' Minsk. Fl-24 ta' Novembru 2011 huwa ssentenzja lil Ales Byalyatski, wieħed mill-aktar difensuri prominenti tad-drittijiet tal-bniedem, Kap taċ-Ċentru Bjelorussu tar-Riżorsi Umani "Vyasna", Viċi President tal-FIDH. Il-proċess tmexxa b'mod li kien ksur ċar tal-Kodiċi tal-Proċedura Penali.
                     Byalyatski kien attiv fid-difiża u l-għoti ta' assistenza lil dawk li sofrew minn repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.
                  
               
                     2.
                  
                  
                     Saikouski Uladzimir
                     Saikovski Vladimir
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Indirizz: Department of law of administration of Pervomaysky district Chornogo K. 5 office 417
                     Tel.: +375 17 2800264
                  
                  
                     Prosekutur pubbliku tal-Qorti Distrettwali ta' Pervomaiski ta' Minsk. Huwa tratta l-proċess ta' Ales Byalyatski, wieħed mill-aktar difensuri prominenti tad-drittijiet tal-bniedem, Kap taċ-Ċentru Bjelorussu tar-Riżorsi Umani "Vyasna", Viċi President tal-FIDH. L-akkuża ppreżentata mill-prosekutur fil-proċess kellha motivazzjoni politika ċara u imminenti u kienet vjolazzjoni ċara tal-Kodiċi ta' Proċedura Penali.
                     Byalyatski kien attiv fid-difiża u l-għoti ta' assistenza lil dawk li sofrew minn repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.”